5 noiembrie

5 noiembrie este a 309-a zi a calendarului gregorian și a 310-a zi în anii bisecți. Mai sunt 56 de zile până la sfârșitul anului.

Evenimente 

 1370: Cazimir cel Mare, regele Poloniei din 1333, moare la Cracovia. Succesorul său este nepotul său de soră, Ludovic cel Mare.
 1556: Bayram Khan iese învingător din cea de-a doua bătălie de la Panipat și restabilește puterea mogulilor în India.
 1605: „Complotul prafului de pușcă”. Guy Fawkes, un catolic englez, și co-conspiratorii săi sunt arestați în timp ce încearcă să arunce în aer Parlamentul englez pentru a-l ucide pe regele protestant Iacob I, familia sa, guvernul și toți parlamentarii.
 1720: Tratatul de pace de la Constantinopol ("Pace Veșnică") între Rusia și Imperiul Otoman; confirmarea tratatului încheiat la Adrianopol la 13 iunie 1713.
 1757: Războiul de Șapte Ani: Frederic cel Mare învinge armatele aliate ale Franței și Sfântului Imperiu Roman în Bătălia de la Rossbach.
 1838: Honduras își declară independența deplină față de Provinciile Unite ale Americii Centrale.
 1912: Woodrow Wilson este ales al 28-lea președinte al Statelor Unite, învingându-l pe președintele în funcție William Howard Taft.
 1913: Ludwig al III-lea este proclamat rege al Bavariei, după o modificare constituțională. Țara are temporar doi regi, deoarece predecesorul său, bolnav mintal, Otto al Bavariei, rămâne și el conducător până la moartea sa.
 1914: Primul Război Mondial: Marea Britanie a anexat insula Cipru, care făcuse parte din Imperiul Otoman, și a declarat război Puterilor Centrale în aceeași zi.
 1930: Aparatul german Dornier Do X, cel mai mare, mai greu și mai puternic hidroavion din lume la acea dată, pornește de la Lacul Constanța în primul său zbor de promovare spre Amsterdam.
 1940: Democratul Franklin D. Roosevelt este ales în funcția de președinte pentru o a treia legislatură, fapt unic în istoria Statelor Unite. 
 1968: La alegerile prezidențiale din SUA, republicanul Richard Nixon este ales cu 0,7% avantaj față de concurentul său democratic Hubert H. Humphrey în funcția de președinte al SUA.
 1970: La Vatican a fost introdus serviciul divin în limba națională a fiecărei comunități catolice.
 1980: Helmut Schmidt este ales cancelar pentru al treilea mandat de către Bundestag-ul german.
 1994: Pugilistul George Foreman în vârstă de 45 de ani, a devenit cel mai în vârstă campion la categoria grea a WBA (World Boxing Association).
 1996: Bill Clinton este reales președinte al Statelor Unite.
 2003: Radio Contact își schimbă numele și echipa și devine Kiss FM.
 2006: Saddam Hussein, fostul președinte al Irakului, și co-inculpații Barzan Ibrahim al-Tikriti și Awad Hamed al-Bandar, sunt condamnați la moarte în procesul pentru rolul lor în masacrul a 148 de musulmani șiiți din 1982.
 2013: India lansează Mars Orbiter Mission, prima sa sondă spațială interplanetară.
 2018: Potrivit NASA, nava spațială Voyager 2 ajunge în heliopauza Sistemului Solar și avansează în spațiul interstelar.
 2021: România a depășit 50.000 de decese cauzate de virusul SARS-CoV-2 de la începutul pandemiei.

Nașteri 
 1494: Hans Sachs, poet german (d. 1576)
 1615: Ibrahim I al Imperiului Otoman (d. 1648)
 1773: Prințul Louis Carol al Prusiei (d. 1796)
 1837: Arnold Janssen, preot misionar (d. 1909)
 1846: Joseph Apoux, pictor francez (d. 1910)
 1854: Paul Sabatier, chimist francez (d. 1941)
 1855: Eugene V. Debs, politician socialist american (d. 1926)
 1864: Hilda de Nassau, Mare Ducesă de Baden  (d. 1952)
 1871: Husik Zohrabian, episcop al Bisericii Armene din România (d. 1942)
 1876: Raymond Duchamp-Villon, sculptor francez (d. 1918)
 
 1880: Mihail Sadoveanu, scriitor român (d. 1961) 
 1892: J. B. S. Haldane, genetician englez (d. 1964)
 1895: Walter Gieseking, pianist german (d. 1956)
 1905: Joel McCrea, actor american (d. 1956)
 1911: Roy Rogers, actor și cântăreț american (d. 1998)
 1913: Vivien Leigh, actriță engleză (d. 1967)
 1916: Madeleine Robinson, actriță franceză (d. 2004)
 1917: Jacqueline Auriol, aviatoare franceză (d. 2000)
 1919: Félix Gaillard, politician francez (d. 1970)
 1920: Douglass North, economist american, laureat Nobel (d. 2015)
 1921: Prințesa Fawzia a Egiptului (d. 2013)
 1921: György Cziffra, pianist maghiar (d. 1994)
 1923: Rudolf Augstein, publicist german, fondatorul revistei Der Spiegel (d. 2002)
 1931: Charles Taylor, filozof canadian 
 1935: Radu Selejan, scriitor român (d. 2000)
 1936: Uwe Seeler, jucător și antrenor german de fotbal (d. 2022)
 1937: Harris Yulin, actor american
 1938: Joe Dassin, cântăreț francez (d. 1980)
 1938: César Luis Menotti, fotbalist și antrenor argentinian 
 1940: Giulio Paolini, artist plastic italian
 1941: Art Garfunkel, cântăreț american
 1942: Mihai Sin, scriitor român
 1943: Sam Shepard, dramaturg american
 1944: Onufrie Berezovski, mitropolit ucrainean
 1948: William D. Phillips, fizician american 
 1952: Oleg Blohin, fotbalist ucrainean
 1952: Vandana Shiva, fiziciană și filozof indian
 1953: Nicolae Grădinaru, politician român
 1953: Andras Levente Fekete Szabó, inginer român
 
 1954: Alejandro Sabella, jucător și antrenor argentinian de fotbal (d. 2020)
 1955: Kris Jenner, personalitate americană de televiziune
 1958: Robert Patrick, actor american 
 1959: Bryan Adams, muzician rock canadian
 1960: Tilda Swinton, actriță scoțiană
 1963: Tatum O'Neal, actriță americană
 1964: Famke Janssen, actriță olandeză și model
 1966: Nicola, cântăreață română
 1968: Ion Vlădoiu, fotbalist român
 1974: Angela Gossow, cântăreață suedeză (Arch Enemy)
 1974: Dado Pršo, fotbalist croat
 1977: Mihai Covaliu, scrimer român, campion olimpic la Sydney 2000
 1980: Christoph Metzelder, fotbalist german
 1986: Kasper Schmeichel, fotbalist danez
 1987: Kevin Jonas, actor și muzician britanic (Jonas Brothers)
 1988: Yannick Borel, scrimer francez
 1990: Peer Borsky, scrimer elvețian
 1992: Marco Verratti, fotbalist italian

Decese 
 1327: Iacob al II-lea de Aragon (n. 1267)
 1370: Regele Cazimir al III-lea al Poloniei (n. 1310)
 1515: Mariotto Albertinelli, pictor italian (n. 1474)
 1714: Bernardino Ramazzini, medic italian (n. 1633)
 1736: Claude-Guy Hallé, pictor francez (n. 1652)
 1828: Maria Feodorovna, a doua soție a Țarului Pavel I al Rusiei (n. 1759)
 1879: James Clerk Maxwell, fizician englez (n. 1831)
 1930: Christiaan Eijkman, medic danez care a descoperit cauzele îmbolnăvirii de beriberi (n.  1858)
 1955: Maurice Utrillo, pictor francez (n. 1883)
 1956: Maria Filotti, actriță și directoare de teatru din România (n. 1883)
 
 1960: Ward Bond, actor american (n. 1903)
 1972: Reginald Owen, actor britanic (n. 1887)
 1979: Lucia Bălăcescu Demetriade, pictor, grafician și cronicar plastic român (n. 1895)
 1982: Jacques Tati, regizor, actor, scenarist și producător francez de film (n. 1907)
 1984: Ștefan Bârsănescu, pedagog și eseist român, membru corespondent al Academiei Române (n. 1895)
 1989: Vladimir Horowitz, pianist rus (n. 1903)
 1992: Jan Hendrick Oort, astronom neerlandez (n. 1900)
 1997: Isaiah Berlin, filosof politic englez (n. 1909)
 1999: Radu G. Țeposu, critic literar, eseist și cronicar literar român (n. 1954)
 2005: Link Wray, muzician american (n. 1929)
 2005: John Fowles, scriitor englez (n. 1926)
 2006: Bülent Ecevit, om politic turc (n. 1925)
 2007: Ion Pavalache, dirijor român (n. 1927)
 2010: Adrian Păunescu, poet, prozator, jurnalist, politician român, membru de onoare al Academiei de Științe a Republicii Moldova (n. 1943)
 2010: Jill Clayburgh, actriță americană (n. 1944)
 2018: Alexandru Vișinescu, torționar comunist român (n. 1925)
 2022: Aaron Carter, cântăreț american de muzică pop (n. 1987)

Sărbători 

 În calendarul roman universal - Sfântul Emeric

 Marea Britanie - Complotul prafului de pușcă

Note

 
! 05
! 11 05